POROČILO KOMISIJE

O DELU ODBOROV V LETU 2010

Komisija v skladu s členom 7(4) Sklepa Sveta 1999/468/ES z dne 28. junija 1999 [1] (v nadaljnjem besedilu: sklep o komitologiji) objavlja letno poročilo o delu odborov v letu 2010. To je zadnje poročilo na podlagi sklepa o komitologiji.

To poročilo vsebuje pregled sprememb v sistemu komitologije v letu 2010 in povzetek dejavnosti odborov. Poročilu je priložen delovni dokument služb Komisije s podrobnimi statističnimi podatki o delu posameznih odborov.

1. Pregled sprememb v sistemu komitologije v letu 2010

Komisija je 9. marca 2010 v skladu s členom 291 PDEU sprejela predlog „uredbe o komitologiji“ (COM(2010) 83). Uredbo o komitologiji, tj. Uredbo (EU) št. 182/2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije, sta Evropski parlament in Svet sprejela 16. februarja 2011, veljati pa je začela 1. marca 2011[2]. Razveljavila je sklep o komitologiji in nadomestila postopke iz navedenega sklepa le z dvema postopkoma (svetovalnim postopkom in postopkom pregleda). Vendar začetek veljavnosti nove uredbe o komitologiji ni vplival na regulativni postopek s pregledom (člen 5a sklepa o komitologiji), ki se bo še naprej uporabljal v vseh temeljnih aktih, ki se nanj sklicujejo, dokler ne bodo navedeni akti uradno spremenjeni.

Leta 2010 so komitološki odbori delovali po postopkih iz sklepa o komitologiji, tj. po svetovalnem, upravljalnem, regulativnem in zaščitnem postopku ter po regulativnem postopku s pregledom.

2. Pregled dejavnosti

2.1 Število odborov in sestankov

Pomembno je razlikovati med komitološkimi odbori na eni strani in drugimi subjekti, še posebno „strokovnimi skupinami“, ki jih ustanovi Komisija sama, na drugi. Slednje Komisiji zagotavljajo strokovno znanje pri pripravi in izvajanju politike, medtem ko komitološki odbori Komisiji pomagajo pri uresničevanju izvedbenih pristojnosti, ki so ji bile podeljene s temeljnimi pravnimi akti. To poročilo obravnava izključno komitološke odbore. Število komitoloških odborov na dan 31. decembra 2010 je bilo izračunano po področjih dejavnosti (glej razpredelnico I ). Za primerjavo so navedeni tudi podatki za preteklo leto (stanje na dan 31. decembra 2009).

RAZPREDELNICA I – SKUPNO šTEVILO ODBOROV

Področje politike | 2009 | 2010 |

Kmetijstvo in razvoj podeželja (AGRI) | 15 | 14 |

Evropski urad za boj proti goljufijam (OLAF) | 1 | 1 |

Proračun (BUDG) | 2 | 2 |

Podnebna politika (CLIMA) | (glej GD ENV) | 4 |

Komuniciranje (COMM) | - | 1 |

Gospodarske in finančne zadeve (ECFIN) | - | 1 |

Izobraževanje in kultura (EAC) | 6 | 7 |

Zaposlovanje, socialne zadeve in vključevanje (EMPL) | 5 | 4 |

Energetika (ENER) | (prej GD TREN – 39) | 14 |

Širitev (ELARG) | 3 | 4 |

Podjetništvo in industrija (ENTR) | 39 | 30 |

Okolje (ENV) | 36 | 32 |

EuropeAid (AIDCO)* | 7 | 6 |

Zunanji odnosi (RELEX)** | 4 | 4 |

Zdravje in potrošniki (SANCO) | 16 | 22 |

Notranje zadeve (HOME) | (prej GD JLS – 24) | 10 |

Humanitarna pomoč in civilna zaščita (ECHO) | 1 | 2 |

Informatika (DIGIT) | 2 | 1 |

Informacijska družba in mediji (INFSO) | 8 | 6 |

Notranji trg (MARKT) | 14 | 13 |

Pravosodje (JUST) | (prej GD JLS – 24) | 13 |

Pomorske zadeve in ribištvo (MARE) | 4 | 4 |

Mobilnost in promet (MOVE) | (prej GD TREN – 39) | 29 |

Regionalna politika (REGIO) | 1 | 1 |

Raziskave (RTD) | 7 | 6 |

Statistika (ESTAT) | 10 | 8 |

Obdavčenje in carinska unija (TAXUD) | 12 | 10 |

Trgovina (TRADE) | 10 | 10 |

SKUPAJ: | 266*** | 259 |

* Leta 2011 je GD AIDCO (in GD DEV) postal GD DEVCO.

** Leta 2011 je GD RELEX postal Služba za instrumente zunanje politike (FPI).*** Glej letno poročilo 2009.

Leta 2010 so se lahko komitološki odbori na splošno razvrstili glede na vrsto postopka, po katerem so delovali (svetovalni postopek, upravljalni postopek, regulativni postopek, regulativni postopek s pregledom in zaščitni postopek − glej razpredelnico II). Ker so nekateri odbori uporabljali več postopkov (od svetovalnega do regulativnega postopka, kot tudi zaščitni postopek), so bili navedeni ločeno od ostalih odborov, ki so delovali po enem samem postopku.

RAZPREDELNICA II – ŠTEVILO ODBOROV GLEDE NA POSTOPEK (2010)

Vrsta postopka | SKUPAJ |

svetovalni | upravljalni | regulativni | regulativni s pregledom | deluje po več postopkih |

AGRI | 0 | 4 | 4 | 0 | 6 | 14 |

AIDCO | 0 | 5 | 0 | 0 | 1 | 6 |

BUDG | 1 | 0 | 1 | 0 | 0 | 2 |

CLIMA | 0 | 0 | 0 | 0 | 4 | 4 |

COMM | 0 | 0 | 0 | 0 | 1 | 1 |

DIGIT | 0 | 1 | 0 | 0 | 0 | 1 |

EAC | 1 | 1 | 0 | 0 | 5 | 7 |

ECFIN | 1 | 0 | 0 | 0 | 0 | 1 |

ECHO | 0 | 0 | 0 | 0 | 2 | 2 |

ELARG | 1 | 3 | 0 | 0 | 0 | 4 |

EMPL | 1 | 0 | 0 | 2 | 1 | 4 |

ENER | 1 | 2 | 4 | 1 | 6 | 14 |

ENTR | 6 | 1 | 3 | 5 | 15 | 30 |

ENV | 0 | 0 | 5 | 4 | 23 | 32 |

ESTAT | 0 | 1 | 1 | 0 | 6 | 8 |

HOME | 0 | 0 | 3 | 0 | 7 | 10 |

INFSO | 0 | 1 | 0 | 0 | 5 | 6 |

JUST | 2 | 1 | 0 | 4 | 6 | 13 |

MARE | 0 | 1 | 0 | 0 | 3 | 4 |

MARKT | 0 | 0 | 1 | 4 | 8 | 13 |

MOVE | 3 | 1 | 4 | 2 | 19 | 29 |

OLAF | 0 | 0 | 1 | 0 | 0 | 1 |

REGIO | 0 | 0 | 0 | 0 | 1 | 1 |

RELEX | 0 | 2 | 1 | 0 | 1 | 4 |

RTD | 0 | 3 | 0 | 0 | 3 | 6 |

SANCO | 1 | 0 | 6 | 1 | 14 | 22 |

TAXUD | 1 | 3 | 5 | 0 | 1 | 10 |

TRADE | 2 | 2 | 3 | 0 | 3 | 10 |

SKUPAJ: | 21 | 32 | 42 | 23 | 141 | 259 |

Podatki kažejo, da je izključno po regulativnem postopku delovalo približno 16 % odborov (42 od 259), katerim sledi manjše število odborov, ki so delovali izključno po upravljalnem postopku (32). Vendar pa je večina odborov (54 %) delovala po več postopkih (141 od 259). Razčlenitev po področjih politike kaže, da se uporaba različnih postopkov razlikuje glede na področje politike.

Število odborov ni edini pokazatelj dejavnosti na komitološki ravni. Število sestankov v letu 2010 odraža intenzivnost dela na splošno na ravni področij in v posameznih odborih ( razpredelnica III ).

RAZPREDELNICA III – ŠTEVILO SESTANKOV

2009 | 2010 | 2009 | 2010 |

AGRI | 165 | 148 | ESTAT | 19 | 16 |

AIDCO | 40 | 28 | HOME | - | 23 |

BUDG | 5 | 4 | INFSO | 24 | 24 |

CLIMA | - | 15 | JUST | - | 6 |

COMM | - | 2 | MARE | 15 | 11 |

DIGIT | 3 | 1 | MARKT | 32 | 34 |

EAC | 13 | 17 | MOVE | - | 60 |

ECFIN | - | 1 | OLAF | 3 | 2 |

ECHO | 4 | 5 | REGIO | 10 | 9 |

ELARG | 5 | 5 | RELEX | 3 | 5 |

EMPL | 5 | 4 | RTD | 62 | 60 |

ENER | - | 19 | SANCO | 124 | 131 |

ENTR | 48 | 56 | TAXUD | 107 | 107 |

ENV | 67 | 48 | TRADE | 17 | 18 |

SKUPAJ: | 771* | 859 |

* Glej letno poročilo 2009.

Tako kot leta 2009 je na vodilnem mestu kmetijstvo (AGRI) s 148 sestanki. Ti podatki odražajo intenzivnost upravljanja različnih kmetijskih trgov. Kmetijstvu (AGRI) sledita zdravje in potrošniki (SANCO) s 131 sestanki ter obdavčenje in carinska unija (TAXUD) s 107 sestanki.

2.2 Število mnenj in izvedbenih ukrepov

Kot je bilo predstavljeno že v prejšnjih poročilih, to poročilo zajema splošne podatke o uradnih mnenjih , ki jih predložijo odbori, in o nadaljnjih izvedbenih ukrepih (tj. pravnih aktih ali upravnih sklepih in sklepih o financiranju), ki jih sprejme Komisija[3]. Ti podatki odražajo količinsko izmerljivo „produktivnost“ odborov (glej razpredelnico IV ). Odbori so v letu 2010 skupno predložili 1 904 mnenja (v primerjavi z 2 091 v letu 2009); Komisija je sprejela 1 812 izvedbenih ukrepov (v primerjavi s 1 808 v letu 2009).

RAZPREDELNICA IV – ŠTEVILO SPREJETIH MNENJ IN IZVEDBENIH UKREPOV (2010)

Mnenja | Ukrepi, sprejeti na podlagi aktov, ki niso akti o soodločanju | Ukrepi, sprejeti na podlagi aktov o soodločanju | Mnenja | Ukrepi, sprejeti na podlagi aktov, ki niso akti o soodločanju | Ukrepi, sprejeti na podlagi aktov o soodločanju |

AGRI | 345 | 342 | 3 | ESTAT | 30 | 0 | 35 |

AIDCO | 181 | 0 | 175 | HOME | 21 | 13 | 9 |

BUDG | 0 | 0 | 0 | INFSO | 35 | 0 | 10 |

CLIMA | 22 | 1 | 16 | JUST | 18 | 8 | 13 |

COMM | 4 | 0 | 4 | MARE | 23 | 23 | 0 |

DIGIT | 1 | 0 | 1 | MARKT | 20 | 0 | 20 |

EAC | 101 | 32 | 64 | MOVE | 65 | 0 | 69 |

ECFIN | 1 | 0 | 1 | OLAF | 0 | 0 | 0 |

ECHO | 39 | 2 | 47 | REGIO | 5 | 1 | 0 |

ELARG | 58 | 58 | 0 | RELEX | 3 | 3 | 0 |

EMPL | 8 | 0 | 9 | RTD | 185 | 169 | 0 |

ENER | 18 | 4 | 12 | SANCO | 562 | 132 | 415 |

ENTR | 67 | 6 | 31 | TAXUD | 37 | 37 | 6 |

ENV | 48 | 0 | 40 | TRADE | 7 | 1 | 0 |

SKUPAJ: | 1 904 | 832 | 980 |

Veliko število izvedbenih ukrepov , sprejetih v okviru določenih področij politike – zdravje in potrošniki (547), kmetijstvo (345), EuropeAid (175) ter raziskave (169) – spet odraža intenzivnost dela, ki je bilo na teh področjih preneseno na Komisijo[4].

2.3 Uporaba regulativnega postopka s pregledom (RPP)

Podatki v razpredelnici IV, ki se nanašajo na število sprejetih izvedbenih ukrepov, vključujejo število ukrepov, ki so bili sprejeti na podlagi RPP. To število je trenutno 164 za leto 2010, pri čemer se ta postopek najpogosteje uporablja za zdravje in potrošnike (46 ukrepov), temu pa sledi okolje (30) (glej razpredelnico V ).

Evropski parlament je leta 2010 za osnutke ukrepov uporabil svojo pravico veta v enem primeru, Svet pa v dveh. To pomeni, da sta oba zakonodajalca skupaj svojo pravico veta izkoristila v 1,8 % primerov:

- Evropski parlament je maja 2010 nasprotoval osnutku direktive Komisije o spremembi prilog k Direktivi Evropskega parlamenta in Sveta 95/2/ES o aditivih za živila razen barvil in sladil ter razveljavitvi Odločbe 2004/374/ES. Osnutek ukrepa zato ni bil sprejet. Komisija je 22. oktobra 2010 sprejela revidiran ukrep (UL L 279, 23.10.2010, str. 22).

- Svet je maja 2010 nasprotoval osnutku direktive Komisije o spremembi prilog I in II k Direktivi 98/70/ES (direktiva o kakovosti goriva) zaradi njune prilagoditve tehničnemu napredku. Osnutek ukrepa zato ni bil sprejet. Komisija je 1. junija 2011 sprejela revidiran ukrep (UL L 147, 2.6.2011, str. 15).

- Svet je maja 2010 nasprotoval sprejetju osnutka direktive Komisije o uporabi organskih topil v nekaterih barvah in lakih in proizvodih za ličenje vozil. Osnutek ukrepa zato ni bil sprejet. Komisija je 19. novembra 2010 sprejela revidiran ukrep (UL L 304, 20.11.2010, str. 18).

Za primerjavo: leta 2009 je bila pravica veta izkoriščena v enem primeru.

RAZPREDELNICA V – ŠTEVILO IZVEDBENIH UKREPOV, SPREJETIH NA PODLAGI REGULATIVNEGA POSTOPKA S PREGLEDOM (RPP) (2010)

Ukrepi, sprejeti na podlagi RPP | EP je nasprotoval sprejetju osnutkov ukrepov na podlagi RPP | Svet je nasprotoval sprejetju osnutkov ukrepov na podlagi RPP |

AGRI | 0 | 0 | 0 |

AIDCO | 0 | 0 | 0 |

BUDG | 0 | 0 | 0 |

CLIMA | 9 | 0 | 1 |

COMM | 0 | 0 | 0 |

DIGIT | 0 | 0 | 0 |

EAC | 0 | 0 | 0 |

ECFIN | 0 | 0 | 0 |

ECHO | 0 | 0 | 0 |

ELARG | 0 | 0 | 0 |

EMPL | 0 | 0 | 0 |

ENER | 6 | 0 | 0 |

ENTR | 18 | 0 | 0 |

ENV | 30 | 0 | 1 |

ESTAT | 25 | 0 | 0 |

HOME | 0 | 0 | 0 |

INFSO | 0 | 0 | 0 |

JUST | 0 | 0 | 0 |

MARE | 0 | 0 | 0 |

MARKT | 12 | 0 | 0 |

MOVE | 18 | 0 | 0 |

OLAF | 0 | 0 | 0 |

REGIO | 0 | 0 | 0 |

RELEX | 0 | 0 | 0 |

RTD | 0 | 0 | 0 |

SANCO | 46 | 1 | 0 |

TAXUD | 0 | 0 | 0 |

TRADE | 0 | 0 | 0 |

Skupaj : | 164 | 1 | 2 |

3. PODROBNE INFORMACIJE O DEJAVNOSTIH ODBOROV

Dokument, ki je priložen temu poročilu, vsebuje podrobne informacije o delu posameznih odborov v letu 2010, ki so razvrščene na podlagi različnih zadevnih oddelkov Komisije. Prav tako so v Prilogi navedene informacije o spremembi števila odborov in izrednih dogodkih, povezanih s posameznimi osnutki ukrepov, kot so negativna mnenja, napotitve na Svet ali nasprotovanja Sveta oziroma Parlamenta na podlagi RPP.

[1] UL L 184, 17.7.1999, str. 23, kakor je bil spremenjen s Sklepom Sveta 2006/512/ES (UL L 255, 21.10.2006, str. 4).

[2] UL L 55, 28.2.2011, str. 13.

[3] Opomniti je treba, da so tu možna razhajanja med številom mnenj in številom izvedbenih ukrepov v katerem koli danem letu. Razlogi za to so pojasnjeni v uvodu delovnega dokumenta služb Komisije.

[4] Vendar je treba omeniti, da število sprejetih ukrepov kot tako ne odraža političnega, gospodarskega ali finančnega pomena sprejetih odločitev.